ประเทศฟินแลนด์

ประเทศในยุโรปเหนือ
สำหรับความหมายอื่นของ "ฟินแลนด์" ดูที่ ฟินแลนด์ (แก้ความกำกวม)
| สาธารณรัฐฟินแลนด์ Suomen Tasavalta (ฟินแลนด์) Republiken Finland (สวีเดน) |
| --- | --- |
   ธงชาติ     ตราแผ่นดิน  
เพลงชาติ:  มามเมะ (ฟินแลนด์) โวร์ตลันด์ (สวีเดน) 
แสดงลูกโลกแสดงทวีปยุโรปที่ตั้งของ ประเทศฟินแลนด์  (เขียวเข้ม)– ในยุโรป  (เขียว & เทาเข้ม) – ในสหภาพยุโรป  (เขียว)  —  [คำอธิบายสัญลักษณ์]
เมืองหลวง และเมืองใหญ่สุด: เฮลซิงกิ 60°10′15″N 24°56′15″E﻿ / ﻿60.17083°N 24.93750°E﻿ / 60.17083; 24.93750
ภาษาราชการ: ฟินแลนด์ สวีเดน
ภาษาประจำชาติ: ซามี กาเรเลีย ฟาโลฟินแลนด์ มือฟินแลนด์ มือฟินแลนด์-สวีเดน
กลุ่มชาติพันธุ์  (2023): 89.8% ฟินแลนด์ 10.2% อื่น ๆ
ศาสนา  (2023):  65.6% คริสต์ 63.6% ลูเทอแรน  1.1% ออร์ทอดอกซ์  0.9% คริสต์นิกายอื่น ๆ  33.6% ไม่มี 0.8% อื่น ๆ
การปกครอง: รัฐเดี่ยว สาธารณรัฐระบบรัฐสภา

• ประธานาธิบดี : Alexander Stubb
• นายกรัฐมนตรี : เป็ตเตรี โอร์โป
• ประธานรัฐสภา : ยุสซี ฮัลลา-อาโฮ
 
สภานิติบัญญัติ: รัฐสภา
เอกราช จากรัสเซียโซเวียต

• สถาปนาแกรนด์ดัชชีฟินแลนด์ : 29 มีนาคม ค.ศ. 1809 (จากสวีเดน)
• ประกาศอิสรภาพ : 6 ธันวาคม ค.ศ. 1917
• ร่างรัฐธรรมนูญ : 17 กรกฎาคม ค.ศ. 1919
 
พื้นที่
• รวม: 338,145 ตารางกิโลเมตร (130,559 ตารางไมล์) (ที่ 65)
• แหล่งน้ำ (%): 9.71 (2015)
ประชากร
• 2023 ประมาณ:  5,603,851 (ที่ 114)
• ความหนาแน่น: 18.4 ต่อตารางกิโลเมตร (47.7 ต่อตารางไมล์) (ที่ 213)
จีดีพี (อำนาจซื้อ) : 2024 (ประมาณ)
• รวม:  361.312 พันล้านดอลลาร์สหรัฐ (ที่ 59)
• ต่อหัว:  64,657 ดอลลาร์สหรัฐ (ที่ 24)
จีดีพี (ราคาตลาด) : 2024 (ประมาณ)
• รวม:  306.083 พ้นล้านดอลลาร์สหรัฐ (ที่ 48)
• ต่อหัว:  54,773 ดอลลาร์สหรัฐ (ที่ 16)
จีนี (2023):  26.6 ต่ำ
เอชดีไอ (2022):  0.942 สูงมาก · ที่ 12
สกุลเงิน: ยูโร (€) (EUR)
เขตเวลา: UTC+2 (เวลายุโรปตะวันออก)
• ฤดูร้อน (เวลาออมแสง): UTC+3 (เวลาออมแสงยุโรปตะวันออก)
รูปแบบวันที่: วว.ดด.ปปปป
รหัสโทรศัพท์: +358
โดเมนบนสุด: .fi, .axa, .eub
 โดเมน .ax ใช้ในหมู่เกาะโอลันด์ 
ฟินแลนด์ (ฟินแลนด์: Suomi [suo̯mi] ไฟล์:Fi-suomi.ogg ซูโวมี; สวีเดน: Finland [ˈfɪnland] ไฟล์:Sv-Finland.ogg ฟินลันด์) มีชื่อเรียกอย่างเป็นทางการว่า สาธารณรัฐฟินแลนด์ (ฟินแลนด์: Suomen tasavalta; สวีเดน: Republiken Finland) เป็นประเทศในกลุ่มนอร์ดิก ตั้งอยู่ทางตะวันออกเฉียงเหนือของทวีปยุโรป เขตแดนด้านตะวันตกเฉียงใต้จรดทะเลบอลติก ทางด้านใต้จรดอ่าวฟินแลนด์ ทางตะวันตกจรดอ่าวบอทเนีย มีพรมแดนติดกับประเทศสวีเดน นอร์เวย์ และรัสเซีย เมืองหลวงและเมืองที่ใหญ่ที่สุดคือเฮลซิงกิ และเมืองสำคัญอื่น ๆ ได้แก่ เอสโป วันตา ตัมเปเร โอวลุ และตุรกุ อาณาเขตของฟินแลนด์มีพื้นที่ทั้งหมด 338,145 ตารางกิโลเมตร (130,559 ตารางไมล์) รวมพื้นที่แผ่นดินใหญ่ 303,815 ตารางกิโลเมตร (117,304 ตารางไมล์) และมีประชากร 5.6 ล้านคน ประชากรส่วนใหญ่คือชาวฟินแลนด์ ภาษาฟินแลนด์และภาษาสวีเดนมีสถานะเป็นภาษาราชการ โดยกว่าร้อยละ 84.9 ของประชากรพูดภาษาฟินแลนด์เป็นภาษาแม่ และอีกร้อยละ 5.1 ใช้ภาษาสวีเดน ฟินแลนด์มีภูมิอากาศหลากหลายโดยมีอากาศแบบทวีปชื้นทางตอนใต้  และแบบกึ่งอาร์กติกทางตอนเหนือ ฟินแลนด์ยังเต็มไปด้วยไทกา และทะเลสาบมากถึง 180,000 แห่ง
ฟินแลนด์เป็นสาธารณรัฐด้วยระบบรัฐสภาอันประกอบด้วย 311 เทศบาล และอีก 1 เขตปกครองตนเองคือหมู่เกาะโอลันด์ โดยมีประชากรมากกว่า 1.4 ล้านคนอาศัยอยู่ในปริมณฑลเกรเทอร์เฮลซิงกิ และคิดเป็น 1 ใน 3 ของผลิตภัณฑ์มวลรวมในประเทศ
ประมาณ 2,700 ปีก่อนพุทธศักราช ดินแดนฟินแลนด์ได้รับอิทธิพลทางวัฒนธรรมจากทางใต้ของอ่าวฟินแลนด์ โดยเข้ามาทางตะวันตกเฉียงใต้ของฟินแลนด์ มีหลักฐานของเครื่องปั้นดินเผาที่มีลักษณะเฉพาะ ต่อมาในยุคสำริด พื้นที่ทางชายฝั่งของฟินแลนด์ได้รับอิทธิพลจากสแกนดิเนเวียและยุโรปกลาง ในขณะที่พื้นที่ที่อยู่ห่างจากทะเลเข้าไปได้รับอิทธิพลการใช้สำริดมาจากทางตะวันออกมากกว่า ในพุทธศักราชที่ 5 พบว่ามีการค้าขายแลกเปลี่ยนกับสแกนดิเนเวียมากขึ้น และการค้นพบวัตถุแบบโรมันจากยุคนี้ด้วย ปรากฏการกล่าวถึงชาวฟินแลนด์ในเอกสารของชาวโรมันในช่วงกลางพุทธศตวรรษที่ 7 ตั้งแต่ปลายศตวรรษที่ 13 ฟินแลนด์ได้กลายเป็นส่วนหนึ่งของจักรวรรดิสวีเดนอันเป็นผลมาจากสงครามครูเสดตอนเหนือ และใน พ.ศ. 2352 ดินแดนของฟินแลนด์ถูกยึดครองโดยสวีเดน และกลายเป็นราชรัฐอิสระภายใต้จักรวรรดิรัสเซีย ในช่วงเวลานี้ ศิลปะและวัฒนธรรมของฟินแลนด์เจริญรุ่งเรืองไปทั่ว ตามมาด้วยการถือกำเนิดของขบวนการเรียกร้องเอกราช ฟินแลนด์กลายเป็นดินแดนแรกในยุโรปที่ให้สิทธิการเลือกตั้งทั่วไปในปี 2449 และเป็นชาติแรกในโลกที่ให้สิทธิแก่ประชากรผู้ใหญ่ในการลงสมัครรับตำแหน่งสาธารณะ ฟินแลนด์ประกาศเอกราชทางการภายหลังการปฏิวัติรัสเซียในปี 2460 ก่อนที่สงครามกลางเมืองจะอุบัติขึ้นในปีต่อมา นำมาซึ่งความวุ่นวายและแตกแยกทางสังคมและลงด้วยชัยชนะของฝ่ายขาว สถานะการเป็นสาธารณรัฐของประเทศได้รับการรับรองอย่างเป็นทางการใน พ.ศ. 2462
ฟินแลนด์มีส่วนร่วมในสงครามโลกครั้งที่สองโดยต่อสู้กับสหภาพโซดเวียตในสงครามฤดูหนาว และสงครามต่อเนื่องซึ่งนำไปสู่สนธิสัญญาสันติภาพมอสโก ตามด้วยการต่อสู้กับนาซีเยอรมันในสงครามแลปแลนด์ ผลของการทำสงครามคือการสูญเสียดินแดนบางส่วนให้แก่จักรวรรดิรัสเซีย กระนั้น ฟินแลนด์ยังคงความเป็นเอกราชและรักษาระบอบประชาธิปไตยไว้ได้ ฟินแลนด์มีจุดเด่นในการเป็นประเทศเกษตรกรรมอีกหลายทศวรรษจนถึงปี 2493 ฟินแลนด์ได้พัฒนาเศรษฐกิจอย่างรวดเร็วโดยการสร้างรัฐสวัสดิการที่มีคุณภาพตามตัวแบบนอร์ดิกภายหลังสงครามโลกครั้งที่สอง ส่งผลให้ความเจริญได้กระจายไปทั่วประเทศและกลายเป็นประเทศที่มีความมั่งคั่งสูงจนถึงปัจจุบัน
ฟินแลนด์เข้าร่วมเป็นสมาชิกสหประชาชาติใน พ.ศ. 2538 ด้วยเจตนารมณ์ในการวางตัวเป็นกลางทางการเมืองซึ่งชัดเจนตั้งแต่สมัยสงครามเย็น และยังเข้าร่วมองค์การเพื่อความร่วมมือทางเศรษฐกิจและการพัฒนา, กลุ่มประเทศความร่วมมือเพื่อสันติภาพของเนโท, สหภาพยุโรป, สภาความร่วมมือยูโร, คณะมนตรีนอร์ดิก, พื้นที่เชงเกน และเข้าเป็นสมาชิกเนโทในปี 2566 ฟินแลนด์ยังอยู่ในอันดับสูงตามดัชนีตัวชี้วัดคุณภาพการศึกษา, เศรษฐกิจ, เสรีภาพพลเมือง, ประชาธิปไตย, ความซื่อสัตย์, คุณภาพชีวิต, ความสามารถทางการแข่งขัน และการพัฒนาประเทศ และยังได้รับการจัดอันดับในฐานะหนึ่งในประเทศที่มีความสุขที่สุดในโลก